stanford-oval/wikipedia huggingface dataset:
לב פראי (סרט)
הערות שוליים

↑  Chris Rodley, Lynch On Lynch, Faber and Faber, 1997
↑  Roger Ebert, Wild at Heart movie review & film summary (1990) | Roger Ebert, https://www.rogerebert.com/ (באנגלית)
↑  Mike Clark, Wild, A Bad Joke, USA Today
↑  Jonathan Rosenbaum, The Good, The Bad and The Ugly, Sight and Sound
↑  Wild At Heart : Review : Rolling Stone, web.archive.org, ‏2007-10-02
| פרס דקל הזהב |
| --- | --- | --- |
| 1945‏-1960 | יוניון פסיפיק (1945) • (בשנה זו חולקו 11 פרסים) ייסורים, סוף השבוע האבוד, האחו האדום, פגישה מקרית, ניצ'ה נגר, הסימפוניה הפסטורלית, תקוותם האחרונה, גברים ללא כנפיים, רומא עיר פרזות (1946) • הפרס לא חולק (1947) • הפסטיבל לא התקיים (1948) •  האדם השלישי (1949) • הפסטיבל לא התקיים (1950) • מיס ג'ולי (אלף סיוברג), נס במילאנו (ויטוריו דה סיקה) (1951) • בשל מאזן הכוחות, אותלו (1952) • שכר האימה (1953) • השער לגיהנום (1954) • מרטי (1955) • עולם הדממה (1956) • שכנוע ידידותי (1957) • העגורים עפים (1958) • אורפאו נגרו (1959) • לה דולצ'ה ויטה (1960) |  |
| 1961‏-1980 | היעדרות כה ארוכה, וירידיאנה (1961) • משלם ההבטחות (1962) • הברדלס (1963) • מטריות שרבורג (1964) • הפטנט (1965) • על גברים ונשים, גבר ואישה (1966) • יצרים (1967) • חלוקת הפרס בוטלה בשל אירועי מאי 1968 (1968) • והיה אם... (1969) • מ.א.ש (1970) • המקשר (1971) • מקרה מאטי, מעמד הפועלים הולך לגן עדן (1972) • אי ההבנה, הדחליל (1973) • השיחה (1974) • כרוניקה של שנים בוערות (1975) • נהג מונית (1976) • פדרה פדרונה (1977) • קבקבי העץ (1978) • אפוקליפסה עכשיו, תוף הפח (1979) • כל הג'אז הזה, קגמושה (1980) |  |
| 1981‏-2000 | איש הברזל (1981) • יול, נעדר (1982) • הבלדה על נראיימה (1983) • פריז, טקסס (1984) • מסע העסקים של אבא (1985) • המיסיון (1986) • מתחת לשמש השטן (1987) • פלה הכובש (1988) • סקס, שקרים ווידאוטייפ (1989) • לב פראי (1990) • ברטון פינק (1991) • כוונות טובות (1992) • שלום לפילגש, הפסנתר (1993) • ספרות זולה (1994) • מתחת לפני השטח (1995) • סודות ושקרים (1996) • טעם הדובדבן (1997) • נצח ועוד יום (1998) • רוזטה (1999) • רוקדת בחשכה (2000) |  |
| 2001‏-2020 | חדרו של הבן (2001) • הפסנתרן (2002) • אלפנט (2003) • פרנהייט 9/11 (2004) • הילד (2005) • כשהרוח נושבת (2006) • 4 חודשים, 3 שבועות ויומיים (2007) • בין הקירות (2008) • סרט לבן (2009) • הדוד בונמי שיכול לזכור את חייו הקודמים (2010) • עץ החיים (2011) • אהבה (2012) • כחול הוא הצבע החם ביותר (2013) • שנת חורף (2014) • דיפאן (2015) • אני, דניאל בלייק (2016) • הריבוע (2017) • המשפחה שלי (2018) • פרזיטים (2019) • הפסטיבל לא התקיים בשל מגפת הקורונה (2020) |  |
| 2021-היום | טיטאן (2021) • משולש העצבות (2022) אנטומיה של נפילה (2023) |  |
| --- | --- |
בקרת זהויות :  GND: 4709943-4  VIAF: 182792441   WorldCat (עם VIAF): 182792441
IOS 8

| --- | --- |


iOS 8
 מפתח:  אפל
 משפחה:  iOS
 מודל קוד:  קוד סגור
 מחזור חיים:  2 ביוני 2014 – הווה (10 שנים) 
 גרסה אחרונה:  iOS 8.4.1 ב־14 באוגוסט 2015 (לפני 9  שנים, 6  חודשים ו־4  ימים) 
 סוג גרעין:  היברידי
 סוג רישיון:  קנייני, במיוחד עבור רכיבי קוד-פתוח.
 מצב עבודה:  עדכני
 מבוססת על:  iOS 7 
 פלטפורמות:  אייפון 4s, iPad (דור רביעי), The new iPad, IPad 2, IPad Air, אייפוד מיני, IPad Air 2, IPad Mini 2, אייפוד טאץ' 6, אייפון 6 פלוס, אייפון 5, אייפוד טאץ' 5, אייפון 5c, אייפון 6, אייפון 5s, IPad Mini 3 
 אתר אינטרנט:  iOS 8 באתר חברת אפל
 → iOS 7iOS 9 ←
 
iOS 8 היא הגרסה השמינית של מערכת ההפעלה iOS של אפל למכשירים ניידים, והיורשת של מערכת ההפעלה הקודמת iOS 7. המערכת הוצגה ב-2 ביוני 2014 בכנס המפתחים של אפל לשנת 2014. המערכת שוחררה יחד עם מערכת ההפעלה חדשה למחשבי המק - OS X 10.10 Yosemite. המערכת יצאה לצרכן ב-17 בספטמבר.
המערכת החדשה כוללת שינויים רבים, שעיקרם הם שיפור האפליקציות הבסיסיות של אפל, במטרה שתהיה נוחות שימוש מרבית, ללא שינוי מהותי בעיצוב. אפל יצרה שפת תכנות חדשה בשם Swift, שבנוסף לעוד שלל תכונות חדשות, ערכת פיתוח תוכנה של מפתחי אפליקציות רבים, ה-SDK, השתפר רבות ומכיל כלים שונים. נוספה אפליקציה בסיס חדשה בשם Health, בה המשתמש מכניס מידע על מצבו הבריאותי, כמו לחץ דם, דופק ופעילות גופנית ועוד, והמערכת נותנת טיפים לשיפור הבריאות ולאורח חיים תקין.
בשבוע הראשון ליציאת iOS 8 כ-30% מהמשתמשים ביצעו שדרוג לגרסה החדשה, וחלקם דיווחו שנפח גרסת העדכון ל-iOS 8 עמד על 6 גיגה-בייט. עם תחילת השימוש ב-iOS 8 נתגלו בה מספר תקלות ובאגים. בניסיון להתגבר על הבעיות הללו הוציאה אפל עדכון גרסה הנקרא iOS 8.0.1, אך זה הכיל תקלות ובאגים חמורים יותר שגורמים לניתוק מכשירי אייפון מהרשת, ולאחר שעות ספורות אפל הסירה את עדכון גרסה זה מהשרתים שלה. לבסוף שוחררה גרסת תיקונים 8.0.2 עם פתרון לבעיית ניתוק המכשירים.
תכונות חדשות > תמונות ומצלמה > שיפורים ב״תמונות״

כלי עריכה לתיקוני אור וצבע על ידי החלקה באצבע.
כלים לתיקון עדין של חשיפה, בהירות, ניגודיות, הדגשות, צללים ועוד.
חיפוש לפי תאריך, מיקום, או שם האלבום, או השתמש/י בהצעות חכמות.
אלבומים חכמים לסרטים בהילוך איטי, פרצי תמונות, תמונות פנורמה וצילום בקיטועי זמן.
תמיכה ישירה במסננים של צדדים שלישיים וכלי עריכה ב״תמונות״.
התמונות והמטה-נתונים שלך מ-iPhoto יועברו ל״תמונות״. ספרים, יומנים ומצגות יומרו לאלבומים המכילים תמונות בלבד. iPhoto ל-iOS אינו נתמך במכשירים עם iOS 8 ומעלה.
תכונות חדשות > תמונות ומצלמה > שיפורים במצלמה

צילום בקיטועי זמן.
צילום בהשהיה.
תיקון חשיפה בתנועה פשוטה כדי להגביר או להחשיך תמונה לפני הצילום.
מצב ״פרץ תמונות״ במצלמה הקדמית ב-iPhone 5s.
צילום תמונות פנורמה ב-אייפד אייר וב-iPad mini עם מסך Retina.
תכונות חדשות > תכונות נוספות

WiFi Calling: ניתן להתקשר לאנשים דרך Wi-Fi בדומה למגוון שירותים אחרים, כגון Skype-Out.
ה-Spotlight מציג יותר אפשרויות חיפוש (מסעדות, שירים, מקומות קרובים, תוצאות מוויקיפדיה ועוד). מסעדות ומקומות קרובים - התכונה עדיין לא פועלת בישראל.
אפשרות לראות אילו אפליקציות מבזבזות הכי הרבה מהסוללה.
ה-Mac וה-אייפון מקושרים טוב יותר: ניתן לקבל שיחות ולשלוח הודעות מה-Mac שהגיעו אל ה-אייפון, להתחיל לכתוב מסמך באחד המכשירים ולהמשיך בשני מאותה נקודה בה חלה העצירה.
ניתן לגשת אל אנשי הקשר המועדפים או האחרונים עמם מנוצר קשר באמצעות הקשה כפולה על כפתור הבית.
בעת שליחת דואר אלקטרוני ניתן למזער את תיבת ההודעה החדשה ולחזור אליה מתי שחפצים בכך.
בקשה להצגת דפי שולחן עבודה ב-Safari וגישה מהירה לדפים בשימוש תדיר בעת פתיחת כרטיסייה חדשה, ויש גם תמיכה ב-WebGL.
אפשרות להיכנס ליישומי צד שלישי באמצעות ה-Touch ID, וככל הנראה, עדיין צריך להתאזר בסבלנות, אפשרות לביצוע תשלומים עם פונקציה זו.
שפת תכנות חדשה שתאפשר לכתוב אפליקציות ל-iOS בצורה מהירה ויעילה יותר בשם Swift.
App Store: אפשרות למפתחים למכור כמה אפליקציות בחבילה אחת, וטאב ה-Explore שימליץ לכם על אפליקציות חדשות על סמך מה שכבר התקנתם בעבר.
HomeKit: לשים את הבית חכם בכף ידיכם בכמה לחיצות ופקודות פשוטות.
שיחה ממתינה בשיחות FaceTime.
אפליקציות iBooks ו-Podcasts מובנות במערכת ההפעלה, לעומת הגרסאות הקודמות שבהן היה צורך להוריד אותן מחנות ה-App Store.
דפדפן הספארי תומך לראשונה באירועי גלילה (On Scroll Event) עבודה המיתרת את ספריית iScroll
הערות שוליים

↑  אור אהרון, הצצה לכל מה שחדש ב-iOS 8, פורסם ב-TGSPOT ב-7 יוני 2014
↑  ניצן סדן, iOS 8 תהיה זמינה להורדה הערב - אבל אל תמהרו לשדרג, באתר כלכליסט, 17 בספטמבר 2014
↑  אביב מזרחי, iOs 8 יוצאת הערב ב-20:00, באתר ynet, 17 בספטמבר 2014
1 2  נמרוד צוק, משתמשי אפל מתלוננים על תקלות ב-iOS 8, באתר כלכליסט, 23 בספטמבר 2014
↑  אהוד קינן, ממשיכות בעיות ב-iOS 8, באתר ynet, 26 בספטמבר 2014
↑   בלומברג, "אל תעדכנו": לקוחות אפל שהשתמשו בעדכון ל-iOS8 נותקו משירות, באתר TheMarker‏, 24 בספטמבר 2014
↑   נדן פלדמן, רויטרס, אחרי שספגה מכה כפולה, אפל "עובדת מסביב לשעון" לתקן את הליקויים באייפון, באתר TheMarker‏, 25 בספטמבר 2014
↑  אילן גטניו, עידכון גרסה השבית את iPhone 6, באתר ישראל היום, 11 באוקטובר 2014
הפראים הצעירים

| --- | --- |
כרזת הסרט הפראים הצעירים
כרזת הסרט הפראים הצעירים
 מבוסס על:  הרומן "עניין של הרשעה" של אד מקביין
 בימוי:  ג'ון פרנקנהיימר 
 הופק בידי:  הרולד הצ'ט 
 תסריט:  אדוארד אנהלט 
 עריכה:  אידה וורן
 שחקנים ראשיים:  ברט לנקסטר טלי סוואלס  שלי וינטרס
 מוזיקה:  דייוויד אמרם 
 צילום:  ליונל לינדון 
 מדינה:  ארצות הברית 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  4 במאי 1961
 משך הקרנה:  103 דק' 
 שפת הסרט:  אנגלית 
 סוגה:  סרט דרמה, סרט פשע 
 מקום התרחשות:  ניו יורק 
 דף הסרט ב־IMDb
 
הפראים הצעירים (באנגלית: The Young Savages) הוא סרט קולנוע אמריקאי מסוגת סרט פשע משנת 1961 בבימויו של ג'ון פרנקנהיימר עם ברט לנקסטר בתפקיד הראשי ולצידו טלי סוואלס בתפקידו הראשון בקולנוע כבלש משטרתי.
התסריט מבוסס על הרומן "עניין של הרשעה" ("A Matter of Conviction") של אד מקביין (אנ') משנת 1959.
הסרט צולם בשחור-לבן במזרח הארלם במנהטן, ניו יורק, אזור נגוע בפשע ובמלחמות כנופיות על רקע גזעי. הדרמה מתארת את אווירת הפשע השלטת, עוני, זנות, קרבות רחוב על שליטה של כנופיות על רקע אתני ואובדן השפעת ההורים.
תקציר העלילה

ברחובות הארלם שולטות שתי חבורות של נערי רחוב:"ציפורי הרעם" ("Thunderbirds") האיטלקים ו"הפרשים" ("Horsemen") הפורטוריקאים.
לאור היום רוצחים שלושה נערים מ"ציפורי הרעם" בדקירות סכינים את רוברטו אסקלנטה מחבורת "הפרשים" שהיה עיוור. הם בורחים אך נתפסים על ידי שוטרים ומובאים למעצר.
הרצח מעורר רעש וזעם בכל רחבי ניו יורק התובע המחוזי (אדוארד אנדרוס) ממנה את עוזרו האנק בל (ברט לנקסטר) לתובע במשפט זה. דעת התקשורת והקהל היא שהרוצחים יישפטו וייתלו.
בל גדל גם הוא בשכונה איטלקית והיה נער רחוב אך הצליח להימלט ממציאות זו, אביו שינה את שם המשפחה מבליני לבל כדי שזה יעזור לו בהמשך דרכו במשפטים ובנישואים. אחד הנאשמים הוא דני דיפאצ'י, בנה של מרי דיפאצ'י (שלי וינטרס) שהייתה בעבר חברתו של בל. בל מודיע לתובע המחוזי על כך אבל זה לא חוזר מהחלטתו. הוא מעריך את יושרו של בל ובטוח שיביא להרשעה החשובה לו מאוד במרוץ הבחירות למשרת התובע הראשי.
בל נפגש עם מרי דיספאצ'י שמשוכנעת בחפותו של בנה. הוא מתחיל לחקור ביחד עם עוזרו, בלש המשטרה גונדרסון (טלי סוואלס).
תוך החקירה מותקפת אשתו קארין (דינה מריל) וגם בל עצמו מותקף ונפצע קשה על ידי הכנופיות אך ממשיך בחקירה ביחד עם עוזרו. הוא מגלה שהנרצח העיוור לא היה כל כך תמים אלא ממנהיגי כנופיית "הפרשים" והיה סרסור של אחותו שעסקה בזנות. הוא מגלה גם שבנה של מרי לא היה נגוע בשנאת פורטוריקנים ופעם הציל ילד פורטוריקני מחבריו בכנופיה האיטלקית שבקשו להטביעו בבריכה.
הנערים מובאים לבית המשפט המלא בעיתונאים. כולם מצפים מבל שישכנע את חבר המושבעים להרשעה. בל לא מתנהג כתובע סביר, למגינת ליבו של התובע המחוזי. הוא חוקר את הנערים ועדים נוספים ומשכנע את המושבעים שהסיבה שהביאה לאירוע היא התעלמות הרשויות ממצבם.
תוך המשפט מובא דו"ח פתולוגי על הסכינים שנמצאו ומתגלה שעל סכינו של דיפאצ'י לא נמצו סימני דם. בחקירה נשבר דיפאצ'י ומתברר כי הוא לא דקר אלא עשה כאילו כדי להיות כמו חבריו. לבסוף נשפטים חבריו לתקופות מאסר והוא נשפט לשנה בבית סוהר לשיקום צעירים עבריינים.
מלחמת רוז ברוז

| --- | --- |

כרזת הסרט
 מבוסס על:  The War of the Roses 
 בימוי:  דני דה ויטו
 הופק בידי:  ג'יימס ל. ברוקס ארנון מילצ'ן
 תסריט:  מייקל ג'יי ליסון
 עריכה:  לינזי קלינגמן 
 שחקנים ראשיים:  מייקל דאגלס קתלין טרנר דני דה ויטו מריאן זגברכט
 מוזיקה:  דייוויד ניומן
 צילום:  סטיבן בורום
 מדינה:  ארצות הברית 
 חברת הפקה:  פוקס המאה ה-20, Gracie Films 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  8 בדצמבר 1989
 משך הקרנה:  116 דקות
 שפת הסרט:  אנגלית
 סוגה:  דרמה קומית, סרט המבוסס על יצירה ספרותית, סרט קומדיה, סרט דרמה 
 מקום התרחשות:  פילדלפיה 
 תקופת התרחשות:  שנות ה-80 של המאה ה-20 
 תקציב:  50 מיליון דולר
 הכנסות:  160,188,546 דולר
 הכנסות באתר מוג'ו:   waroftheroses
 דף הסרט ב־IMDb
 
מלחמת רוז ברוז (באנגלית: The War of the Roses) הוא סרט קולנוע אמריקאי מסוגת קומדיה שחורה משנת 1989, בבימויו של דני דה ויטו ובכיכובם של מייקל דאגלס, קתלין טרנר ודה ויטו עצמו, המבוסס על ספר באותו השם מאת וורן אדלר משנת 1981. הוא מגולל את סיפורו של זוג עשיר, אוליבר וברברה רוז, שחייהם המשותפים מתחילים באהבה גדולה ובנישואים שנראים מושלמים - אך כשיחסיהם מידרדרים, הם נקלעים למאבק גירושין חריף ומר ללא פשרות על רכושם.
שם הספר והסרט במקור הוא משחק מילים על מלחמת השושנים.
צוות השחקנים הראשי

מייקל דאגלס - אוליבר רוז
קתלין טרנר - ברברה רוז
דני דה ויטו - גאווין ד'אמאטו
מריאן זגברכט - סוזן
קבלה ביקורתית ומסחרית והשפעה תרבותית

הסרט התקבל בחיוב הן על ידי הקהל והן על ידי הביקורת. הוא היה מועמד לפרס באפט"א אחד (תסריט מעובד - מייקל ג'יי ליסון), לפרס דוב הזהב בפסטיבל ברלין, ולשלושה פרסי גלובוס הזהב (הסרט הטוב ביותר - קומדיה או מחזמר; השחקן הטוב ביותר בקומדיה או מחזמר - מייקל דאגלס; השחקנית הטובה ביותר בקומדיה או מחזמר - קתלין טרנר).
הסרט זכה לדירוג 81% באתר הביקורות Rotten Tomatoes.
בארצות דוברות הגרמנית נכנס שם הסרט, Rosenkrieg, לסלנג כביטוי למאבק גירושין מר וחסר פשרות.
גרסה מחודשת

ב-1 באפריל 2024, פורסם כי בנדיקט קמברבאץ' ואוליביה קולמן צפויים לככב בסרט "The Roses", גרסה מחודשת לסרט "מלחמת רוז ברוז". הסרט, בבימויו של ג'יי רואץ' ואשר נכתב על ידי טוני מקנמרה על פי הרומן של וורן אדלר, נמצא, נכון לאפריל 2024, בפיתוח. הסיפור סובב סביב תיאו (בגילומו של קמברבאץ') ואיבי (בגילומה של קולמן), זוג מושלם לכאורה שנישואיהם מתפרקים כשחלומותיו המקצועיים של תיאו נכשלים. קמברבאץ' יפיק את הסרט תחת דגל חברת ההפקה שלו, SunnyMarch, לצד ליאה קלארק ואדם אקלנד, בעוד שקולמן תפיק גם היא את הסרט תחת דגל South of the River עם אד סינקלייר וטום קארבר, יחד עם רואץ' ומישל גרהם. ג'ונתן אר. אדלר ומייקל אדלר מ-Adler Entertainment Trust הם המפיקים בפועל של הסרט, המסמל את הפרויקט הראשון במסגרת ההסכם שלהם לשנתיים עם Searchlight Pictures.
הערות שוליים

↑  Katcy Stephan, Benedict Cumberbatch and Olivia Colman to Star in Jay Roach’s ‘The War of the Roses’ Reimagining for Searchlight, Variety, ‏2024-04-01 (באנגלית אמריקאית)
הרכבת התחתית של הלסינקי

| --- | --- |


 מידע כללי
 מדינה:  פינלנד
 עיר:  הלסינקי 
 מפעיל:  Helsinki City Transport 
 מידע על ההקמה
 פתיחת הקו:  2 באוגוסט 1982 
 מידע על הקו
 אורך הקו:  21.1 ק"מ 
 רוחב המסילה:  1524 מ"מ 
 מספר נוסעים ביום:  304,000 (נכון ל־2017) 
 מספר נוסעים בשנה:  67,500,000 (נכון ל־2017) 
 kaupunkiliikenne.fi
 תרשים הקו
  
 
הרכבת התחתית של הלסינקי היא מערכת רכבת תחתית מהירה המשרתת את הלסינקי רבתי, בפינלנד. זוהי מערכת המטרו הצפונית ביותר בעולם.
הרכבת התחתית של הלסינקי נפתחה לקהל הרחב ב-2 באוגוסט 1982 לאחר 27 שנות תכנון. הוא מופעל על ידי חברת Helsinki City Transport עבור HSL והנסועה השנתית היא 92.6 מיליון נסיעות בשנה (2019).
מערכת הרכבת מורכבת משני קווים המשרתים בסך הכל 30 תחנות. אורכו הכולל הוא 43 קילומטרים. הרכבת משמשת כקישור רכבות בין פרברי מזרח הלסינקי לפרברים המערביים בעיר אספו.
הקו עובר מתחת לתחנה המרכזית של הלסינקי ומאפשר לנוסעים לעבור לרשת הרכבות של הלסינקי ומחוצה לה, כולל רכבות בקו הרכבת הטבעתי לנמל התעופה של הלסינקי.
חשמליות קאריה HM V שנבנו בשנת 1959 נבנו עם הוראות לשימוש במערכת המטרו הקלה המתוכננת במקור.
אחד מאבות הטיפוס של סדרת M100, מספר 106 (מימין) בתחנת Kontula.
טקס פתיחה ב־2 באוגוסט 1982. בחזית ישבו נשיא פינלנד מאונו קויויסטו ואשתו טלקרו קויויסטו .
הרכבת התחתית בכיתה M200 בתחנת המטרו קולוסארי בשנת 2009.
הכניסה לתחנת רסטילה
מבט פנים לרכבת M100
תחנת קולוסארי
תחנת קמפי
| קו | מקטע | תחנות | זמן נסיעה |
| --- | --- | --- | --- |
| M1 |  Vuosaari – Matinkylä  |  22  |  39 דקות  |
| M2 |  Mellunmäki – Tapiola  |  19  |  34 דקות  |
| M2M |  Mellunmäki – Matinkylä  |  22  |  39 דקות  |
רכבת הרכבת התחתית M200 בכיתה
הערות שוליים

↑  "Helsinki City Transport - About HKL - History - A brief history of the metro". Helsinki City Transport. 19 במרץ 2012. אורכב מ-המקור ב-12 במאי 2015. נבדק ב-21 בספטמבר 2013. {{cite web}}:  (עזרה)
↑  "Metroliikenne". Helsingin kaupunki (באנגלית).
↑  "Helsinki City Transport - HKL Metro". Helsinki City Transport. 28 באוגוסט 2013. אורכב מ-המקור ב-12 במאי 2015. נבדק ב-2013-09-21. {{cite web}}:  (עזרה)
פסק דין (סרט)

| --- | --- |

כרזת הסרט
 בימוי:  סידני לומט 
 הופק בידי:  דייוויד בראון, ריצ'רד ד. זאנוק 
 תסריט:  דייוויד מאמט   בארי רייד
 עריכה:  פיטר פ. פרנק 
 שחקנים ראשיים:  פול ניומן   שרלוט רמפלינג   ג'ק וורדן   ג'יימס מייסון   מילו או'שיי
 מוזיקה:  ג'וני מנדל 
 צילום:  אנדז'יי ברטקוביאק 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  8 בדצמבר 1982
 משך הקרנה:  129 דק' 
 שפת הסרט:  אנגלית 
 סוגה:  סרט בית משפט, סרט דרמה, סרט מבוסס יצירה ספרותית 
 מקום התרחשות:  ניו יורק 
 תקציב:  16 מיליון דולר
 הכנסות:  53,977,250 דולר
 הכנסות באתר מוג'ו:   verdict
 פרסים:  5 מועמדויות לפרס אוסקר
 דף הסרט ב־IMDb
 
פסק דין (באנגלית: The Verdict) הוא סרט קולנוע מסוגת הדרמה בבימויו של סידני לומט, שיצא בשנת 1982. בסרט משחקים פול ניומן, שרלוט רמפלינג, ג'ק וורדן, ג'יימס מייסון ומילו או'שיי.
הסרט זכה להצלחה כלכלית ולביקורות מהללות. הסרט היה מועמד לחמישה פרסי אוסקר; הסרט הטוב ביותר, הבמאי הטוב ביותר (סידני לומט), השחקן הטוב ביותר (פול ניומן), השחקן המשנה הטוב ביותר (ג'יימס מייסון) והתסריט המעובד הטוב ביותר (דייוויד מאמט).
עלילה

הסרט מגולל את סיפורו של פרנק (פול ניומן), עורך דין כושל, שחברו מיקי מורסי (ג'ק וורדן) משכנע אותו לקחת תיק משפטי הקשור לרשלנות רפואית. התיק קשור לזוג נשוי התובע צמד רופאים שנתנו כביכול תרופת הרדמה שגויה לאחותה של האישה. פרנק נוטה להסכים להסדר הטיעון, אך לאחר שהוא רואה את מצבה של הנפגעת הוא מחליט לקחת את התיק לבית המשפט. במהלך המשפט נתקל פרנק בקשיים הן מצד השופט שמעדיף את צד הנתבעים והן עקב חוסר ראיות. לבסוף פרנק מצליח לשכנע את עדת המפתח בפרשה, קטלין קוסטלו (לינדזי קראוס), להעיד נגד הרופאים. למרות שהשופט הורה למחוק את הפרשה מהפרוטוקול חבר המושבעים פסקו לטובת התובעים.
צוות שחקנים

פול ניומן – פרנק גאלווין
שרלוט רמפלינג – לורה פישר
ג'ק וורדן – מיקי מורסי
ג'יימס מייסון – אד קונאן
מילו או'שיי – השופט הויל
לינדזי קראוס – קטלין קוסטלו
אדוורד בינס – הבישוף בורפי
ג'ולי בובאסו – מאריון רוני
רוקסן הארט – סאלי דונג'י
ג'יימס הנדי – קווין דונג'י
הפקה

פרנק סינטרה ודסטין הופמן היו אמורים לגלם את הדמות הראשית. לבסוף רוברט רדפורד נבחר לגלם את פרנק גאלווין, אך הוא פרש מהפרויקט כיוון שלא אהב את הדמות הראשית, ולא רצה לגלם אלכוהוליסט. תסריט הסרט שונה מספר פעמים. הבמאי סידני לומט החליט לביים את התסריט המקורי ולא את הגרסאות השונות. ברוס ויליס וטובין בל הופיעו בהופעות קמע בסצנות סיום הסרט.
קבלה

הסרט קיבל דירוג של 96% באתר הביקורות "Rotten Tomatoes". בשנת 2012 המגזין "אמפייר" דירג את הסרט במקום ה-254 ברשימת הסרטים הטובים ביותר בכל הזמנים. בשנת 2013 איגוד התסריטאים האמריקאי (Writers Guild of America) דירג את תסריט הסרט במקום ה-91 ברשימת התסריטים הטובים ביותר בכל הזמנים.
מכון הסרטים האמריקאי דירג את הסרט בכמה מרשימותיו; מועמדות לרשימת הגיבורים – פרנק גאלווין, מקום 75 ברשימת סרטי ההשראות הטובים ביותר ומקום רביעי ברשימת סרטי בתי המשפט הטובים ביותר.
פרסים ומועמדויות

מועמדות לפרס אוסקר לסרט הטוב ביותר
מועמדות לפרס אוסקר לבמאי הטוב ביותר (סידני לומט)
מועמדות לשחקן הטוב ביותר (פול ניומן)
מועמדות לשחקן המשנה הטוב ביותר (ג'יימס מייסון)
מועמדות לתסריט המעובד הטוב ביותר (דייוויד מאמט)
מועמדות לפרס התסריט הטוב ביותר של איגוד התסריטאים האמריקאי (Writers Guild of America) (דייוויד מאמט)
מועמדות לפרס גלובוס הזהב לסרט הטוב ביותר - דרמה
מועמדות לפרס גלובוס הזהב לשחקן הטוב ביותר - סרט דרמה (פול ניומן)
מועמדות לפרס גלובוס הזהב לשחקן המשנה הטוב ביותר - סרט קולנוע (ג'יימס מייסון)
מועמדות לפרס גלובוס הזהב לבמאי הטוב ביותר - סרט קולנוע (סידני לומט)
מועמדות לפרס גלובוס הזהב לתסריט הטוב ביותר (דייוויד מאמט)
זכייה בפרס מבקרי הקולנוע האמריקאיים לבמאי הטוב ביותר (סידני לומט)
זכייה בפרס מבקרי הקולנוע האמריקאיים לסרט הטוב ביותר
זכייה בפרס דייוויד די דונטלו לשחקן הזר הטוב ביותר (פול ניומן)
הערות שוליים

↑  טריוויה של הסרט "פסק דין" – IMDb
| --- | --- |
בקרת זהויות :  LCCN: no2011023841   WorldCat (עם LCCN): no2011-023841
צעירי פילדלפיה

| --- | --- |
כרזת הסרט
כרזת הסרט
 מבוסס על:  רומן של ריצ'רד פאוול
 בימוי:  וינסנט שרמן 
 הופק בידי:  ג'יימס גאן 
 תסריט:  ג'יימס גאן 
 עריכה:  ויליאם זיגלר 
 שחקנים ראשיים:  פול ניומן  ברברה ראש בריאן קית' רוברט ווהן 
 מוזיקה:  ארנסט גולד 
 צילום:  הארי סטרדלינג 
 מדינה:  ארצות הברית 
 חברת הפקה:  Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  30 במאי 1959
 משך הקרנה:  136 דק' 
 שפת הסרט:  אנגלית 
 סוגה:  סרט דרמה, סרט רומנטי 
 מקום התרחשות:  פילדלפיה 
 הכנסות:  2,800,000 דולר
 הכנסות באתר מוג'ו:   youngphiladelphians
 דף הסרט ב־IMDb
 
צעירי פילדלפיה (באנגלית: The Young Philadelphians) הוא סרט קולנוע אמריקאי משנת 1959 בבימויו של וינסנט שרמן, עם פול ניומן, ברברה ראש, בריאן קית' ורוברט ווהן בתפקידים הראשיים.
התסריט מבוסס על הרמן " The Philadelphian" של ריצ'רד פ. פאוול (אנ') ‏ (1956).
רוברט ווהן היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.
כן היה הסרט מועמד לפרס אוסקר לצילום הטוב ביותר ולפרס אוסקר לעיצוב התלבושות הטוב ביותר.
תקציר העלילה

ביום נישואיהם של קייט (דיאן ברוסטר) וביל (אדם וסט) לורנס, כשהזוג מתכונן לשכב, מתפרץ ויליאם ואומר שאינו יכול יותר (אין אונות? הומוסקסואליות?) בורח מהמקום ומצא את מותו בתאונת דרכים (מכוונת?) קייט הנסערת מוצאת באותו לילה ניחומים אצל חבר הילדות שלה, מייק פאלאגאן (בריאן קית') שהוריה לא הסכמה שתתחתן איתו בגלל מצבו הכלכלי הנמוך. מיחסים אלה נולד בנה טוני (פול ניומן) שנושא את השם לורנס שייאפשר לו להתקדם בחברה השמרנית של פילדלפיה. מייק תומך בקייט ומעסיק את טוני בחברת הקבלנות שלו. קייט לא מעוניינת להתחתן איתו כי זה יזיק לדעתה לקריה של טוני. טוני נפגש במקרה עם ג'ואן דיקינסון, בת למשפטן עשיר ומתחיל לחזר אחריה.
טוני לומד משפטים באוניברסיטת פרינסטון ואחר כך באוניברסיטת פנסילבניה. חברו לחדר הוא צ'סטר גווין (רוברט ווהן). היחסים עם ג'ואן מתהדקים והם מחליטים להתחתן אבל האב, גילברט דיקינסון (ג'ון ויליאמס) לא מרוצה ומציע לטוני שימתין עד לסיום הלימודים ואז יתקבל למרדו ותיפתח לפניו אפשרות קידום. טוני מסכים לכך בלית ברירה וג'ואן המאוכזבת ממנו, נוסעת לפריז ומתחתנת שם עם החבר הנעשיר שלה, קרטר הנרי (אנטוני איסלי)..
טוני המאוכזב ממשיך בלימודיו ועוזר למשפטן ג'ון וורטון בכתיבת ספר על משפטים. באותה תקופה מתאהבת בו אשתו של וורטון (אלכסיס סמית') ומתחיל ביניהם רומן אבל הוא נקטע כשטוני מבקש ממנה להתגרש.
פורצת מלחמת קוריאה, טוני מקבל תפקיד ניהולי אבל קרטר וצ'סטר נלחמים. צ'סטר מאבד יד וקרטר נהרג. טוני חוסר ומתחיל להתראות עם ג'ואן.
טוני מתחיל לעברו במשרדו של וורטון ומתמחה בענייני מיסים. מגיעה אליו לקוחה מיליונרית בשם גב' אלן שטוני מצליח להפחית את המיסים הנגבים ממנה. היא מרוצה ועוזבת את מרדו של דיקינסון שזועם אך ג'ואן מבהירה לאביה שהוא אינו מתמצא בענייני מיסים כמו טוני.
בינתיים מידרדר מצבו של צ'סטר. מורטון סטרן (רוברט דאגלס) מתמנה מטעם המשפחה על נכסי לורנס ומתפתח ויכוח בינו לצ'סטר שבסופו נמצא מורון ירויו בראשו. צ'סטר מואשם ברצח ורוצה שרק טוני ייצג אותו וטוני מסכים בלית ברירה למרות שאין לו ניסיון במשפטים פליליים. המשפחה רוצה לשכור עורכי דין שימליצו על אשפוזו של צ'סטר במוסד לחולי נפש רחוק מעיני הציבור. מייק וקייט מגלים לטוני כי מייק הוא אביו האמיתי וכי המשפחה מסוגלת לגלות זאת לציבור אבל הוא לא נרתע.
במשפט הוא מצליח להוכיח כי מורטון היה חולה בגידול מוח סופני וכי קרוב לוודאי שהתאבד.
המושבעים מזכים את צ'סטר וטוני וג'ואן מתחבקים והולכים לעבר עתיד מבטיח.
צוות השחקנים

| שם השחקן/ית | שם הדמות | הערות |
| --- | --- | --- |
| פול ניומן | טוני לורנס | עורך דין |
| ברברה ראש | ג'ואן דיקינסון | חברתו של טוני |
| בריאן קית' | מייק פאלאגן | אביו הביולוגי של טוני |
| דיאן ברוסטר | קייט לורנס | אימו של טוני |
| רוברט ווהן | צ'סטר גווין | חבר של טוני |
| אדם וסט | ויליאם לורנס |  |
| ג'ון ויליאמס | גילברט דיקינסון | אביה של ג'ואן |
| אלכסיס סמית' | קרול וורטון | אמא של מרים |
| אוטו קרוגר | ג'ון וורטון | עורך דין |
| בילי ברק | גב' אלן | לקוחה עשירה |
| אנטוני איסלי | קרטר הנרי | בעלה של ג'ואן |
מלחמות הראפ

| --- | --- |

 בימוי:  קרייג ברואר 
 הופק בידי:  ג'ון סינגלטון 
 תסריט:  קרייג ברואר 
 שחקנים ראשיים:  טרנס הווארד לודאקריס Elise Neal אייזק הייז די. ג'יי. קוואלס טארין מנינג טראג'י פ. הנסון אנתוני אנדרסון Paula Jai Parker 
 מוזיקה:  Scott Bomar 
 צילום:  איימי וינסנט 
 מדינה:  ארצות הברית 
 חברת הפקה:  Paramount Vantage, אולפני MTV אנטרטיינמנט 
 חברה מפיצה:  Paramount Vantage, נטפליקס, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  17 בנובמבר 2005 
 משך הקרנה:  116 דק' 
 שפת הסרט:  אנגלית 
 סוגה:  סרט דרמה, הוד פילם, סרט מוזיקלי 
 מקום התרחשות:  טנסי 
 הכנסות באתר מוג'ו:   hustleandflow
 פרסים:  Sundance Audience Award: U.S. Dramatic 
 hustleandflow.com
 דף הסרט ב־IMDb
 
מלחמות הראפ (באנגלית: Hustle & Flow) הוא סרט דרמה אמריקאי משנת 2005, בבימויו של קרייג ברואר. הסרט מתמקד בסיפורו של די-ג'יי (טרנס הווארד), סרסור קטן מהעיר ממפיס החולם להפוך לראפר מצליח. בעזרת חבריו, הוא מקליט דמו במטרה לשנות את חייו.
הסרט התגלה כהצלחה מסחרית בקופות, והכניס 23.5 מיליון דולר מול תקציב הפקה של 2.8 מיליון דולר. הוא זכה במספר פרסים, כולל בטקס פרסי אוסקר ה-78: בפרס אוסקר לשחקן הטוב ביותר (הווארד) ובפרס אוסקר לשיר המקורי הטוב ביותר לשיר של ת'רי 6 מאפיה "It's Hard out Here for a Pimp". בכך הפך לשיר ההיפ-הופ השני שזוכה בפרס אוסקר לאחר "Lose Yourself" של אמינם, מהסרט "8 מייל".
עלילת הסרט

די-ג'יי (טרנס הווארד) הוא סרסור וסוחר סמים בממפיס, החולם על קריירה כראפר. כאשר הוא שומע שסקיני בלאק (לודאקריס), אמן היפ-הופ מצליח, מגיע לעיר, הוא מחליט להקליט דמו בעזרת חבריו: קי (אנתוני אנדרסון), טכנאי סאונד, ושוג (טראג'י פ. הנסון), אחת מנשותיו. הסרט מתאר את מאמציו של די-ג'יי להתגבר על המכשולים שבדרכו ולהגשים את חלומו.
צוות השחקנים

טרנס הווארד בתור די ג'יי
אנתוני אנדרסון בתור קיי
טארין מנינג בתור נולה
טראג'י פ. הנסון בתור שוג
לודאקריס בתור סקיני בלק
פאולה ג'אי פארקר בתור לקסוס
אליס ניל בתור יבט
ג'וסי ג'יי בתור Tigga
אייזק הייז בתור ארנל